Нохчийн наибаш Т1елхаг, Шо1ип- молла, Джаватхан имамаца Дагестане д1абаханера. Шаьш бисинчу обаргийн, кегийчу тобанашна хьалха бевллачу майрачийн ницкъаш цатоьара нохчийчоь паччахьан эскарех ларйан. Нохчаша сацийнера Шемална т1е нах а бахийтина, хьо имам велахь тхо а ларде, оха вовшахтоьхна эскарш а эцна суьлийчу д1а а цавоьдуш, я тхуна тхайн нохчех имам харжа бакъо ло, я паччахьан 1едална муьт1ахь хилийта тхо.